Korthalet tusenbeinkreps

Korthalet tusenbeinkreps er en av de tre artene med tusenbeinkreps som forekommer i Norge. Den er 1–3 cm lang. Arten foretrekker våtmarker, fisketomme innsjøer og fjellvann i kalde strøk, og er svært nøysom og hardfør. Arten svømmer derimot langsomt og er svært sårbar for fisk, Georg Ossian Sars beskrev i 1896 at arten derfor bare forekommer i grunne småvann og pytter. Men i nyere tid er den også funnet i dypere fjellsjøer, som sannsynligvis er fisketomme.Jan Ivar Koksvik og Terje Dalen, Ferskvannsbiologiske og hydrografiske undersøkelser i Hellemoområdet, Tysfjord kommune, Vitenskapsmuseets rapportserie nr 10, desember 1980, side 34.

Korthalet tusenbeinkreps er utbredt i Sibir, Kolahalvøya og i Finnmark, samt helt nord i Finland. Den er også påvist i Sverige.Polyartemia forcipata - Dyntaxa, Sverige Lantbruksuniversitet. Besøkt 19. august 2016. Arten lever i Norge bare i fjellvann i Nord-Trøndelag og Nord-Norge, og relativt sjelden sør for Finnmark.K. Aagaard, D. Dolmen og P. Straumfors, «Litt om "tusenbeinkreps" i Norge», i: Fauna nr 28, 1975, side 16-19. Den er observert i flere vann i Målselv kommune i Troms, og ble videre observert i 1980 ved en vitenskapelig undersøkelse av svært sure og næringsfattige vann på granittbunn i Tysfjord kommune i Nordland.Jan Ivar Koksvik og Terje Dalen, Ferskvannsbiologiske og hydrografiske undersøkelser i Hellemoområdet, Tysfjord kommune, Vitenskapsmuseets rapportserie nr 10, desember 1980.

 Referanser 

 Eksterne lenker 


Kategori:Krepsdyr
Kategori:Arter på norsk rødliste